
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2182 

12 Νοεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιβολή επιβαρύνσεων και προστίμου στην 
«ΘΕΟΒΟΙΕνΑ νΐΟΕΕΤΑ του ΚΟδΤΑϋΙΝ», για οφει¬ 
λή και τελωνειακή παράβαση. 1 

Σύσταση Οργανωτικής Επιτροπής για τη συμβολή της 
ΓΓΕΤ στη διοργάνωση της ελληνικής συμμετοχής 
στην παγκόσμια έκθεση ΕΧΡΟ 2008 - ΣΑΡΑΓΟΣΑ 
με θέμα «ΝΕΡΟ ΚΑΙ ΒΙΩΣΙΜΗ ΑΝΑΠΤΥΞΗ». 2 

Κανονισμός λειτουργίας της Επιτροπής Επενδυτικής 
Πολιτικής των Φορέων Κοινωνικής Ασφάλισης... 3 

Έγκριση Ειδικού Κανονισμού Λειτουργίας της ζώνης 
αγκυροβολιού τουριστικών σκαφών στον όρμο 
Αγίας Ευφημίας Ν.Κεφαλληνίας. 4 


ΑΠΟΦΑΣΕΙ Σ 

(1) 

Επιβολή επιβαρύνσεων και προστίμου στην «ΘΕΟΒΟΙΕνΑ 
νίΟΙΕΤΑ του ΚΟδΤΑΩΙΝ», για οφειλή και τελωνεια- 
κή παράβαση. 

Ο ΔΙΕΥΘΥΝΤΗΣ ΤΟΥ ΣΤ' ΤΕΛΩΝΕΙΟΥ ΠΕΙΡΑΙΑ 

Με την υπ’ αριθμ. 907/2005 πράξη του Διευθυντή του 
ΣΤ' Τελωνείου Πειραιά, σύμφωνα με το άρθρο 137 του 
ν. 2960/2001, καταλογίζουμε στην ΘΕΟΒΟΙΕνΑ νίΟΙΕΤΑ 
του ΚΟδΤΑϋΙΝ, αγνώστου διαμονής, με Α.Φ.Μ. 114080821, 
Τέλος Ταξινόμησης ύψους 91,91 €, Φ.Π.Α. 57,00 €, ποινή 
ανακριβούς δήλωσης 5,68 Ευρώ, Τέλος χαρτοσήμου 2 
Ευρώ, ΟΓΑ 0,40 Ευρώ και πρόστιμο ύψους 100,00 € 
για την εκπρόθεσμη κατάθεση Ειδικής Δήλωσης για 
το φορτηγό όχημα, μάρκας ΜΕΒΘΕϋΕδ ΒΕΝΖ με αριθ¬ 
μό πλαισίου νδΑ63134013090824 που τελωνίστηκε με 
την Ειδική Δήλωση 13825/20.7.2005, χωρίς να προσέλθει 
στην Υπηρεσία μας για την νόμιμη τακτοποίηση της 
ανωτέρω οφειλής ύψους 256,99 Ευρώ. 

Ο Διευθυντής 
ΔΗΜ. ΟΙΚΟΝΟΜΟΠΟΥΛΟΣ 


Αριθμ. 18406 (2) 

Σύσταση Οργανωτικής Επιτροπής για τη συμβολή της 
ΓΓΕΤ στη διοργάνωση της ελληνικής συμμετοχής 
στην παγκόσμια έκθεση ΕΧΡΟ 2008 - ΣΑΡΑΓΟΣΑ με 
θέμα «ΝΕΡΟ ΚΑΙ ΒΙΩΣΙΜΗ ΑΝΑΠΤΥΞΗ». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις: 

1. α. Του ν. 1514/85 (Φ.Ε.Κ. 13/Α'/8.2.1985) «Ανάπτυξη της 
Επιστημονικής και Τεχνολογικής Έρευνας», όπως έχει 
τροποποιηθεί και ισχύει σήμερα με τον ν. 2919/2001 
(Φ.Ε.Κ. 128/Α'/25.6.2001) «ΣύνδεσηΈρευνας και Τεχνολο¬ 
γίας με την Παραγωγή και άλλες διατάξεις». 

β. Του «Κώδικα Νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του πδ 63/2005 (Φ.Ε.Κ. 89/Α'/05), του π.δ. 27/1996 (Φ.Ε.Κ. 
19/Α'/1.2.1996) «Συγχώνευση των Υπουργείων Τουρισμού, 
Βιομηχανίας, Ενέργειας και Τεχνολογίας και Εμπορίου 
στο Υπουργείο Ανάπτυξης». 

γ. Του π.δ. 122/2004 (Φ.Ε.Κ. 85/17.3.2004) «Ανασύσταση 
Υπουργείου Τουρισμού». 

δ. Του ν. 1256/1982 «Για την πολυθεσία, την πολυαπα- 
σχόληση και την καθιέρωση ανωτάτου ορίου απολαβών 
από το Δημόσιο Τομέα καθώς και για το Ελεγκτικό 
Συνέδριο, το Νομικό Συμβούλιο του Κράτους και άλλες 
διατάξεις», όπως συμπληρώθηκε με το ν. 1400/1983. 

ε. Του ν. 2362/27.11.1995 «Περί Δημοσίου Λογιστικού, ελέγ¬ 
χου των δαπανών του Κράτους και άλλες διατάξεις». 

στ. Του ν. 2860/2000 (Φ.Ε.Κ. 251/Α'/14.11.2000) «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις». 

ζ. Του ν. 2954/2001 (Φ.Ε.Κ. 255/Α'/21.3.1997) «Φορολο¬ 
γικές ρυθμίσεις, αμοιβαία κεφάλαια, συμπλήρωση της 
χρηματιστηριακής νομοθεσίας και άλλες διατάξεις». 

η. Το ν. 3205/2003 (Φ.Ε.Κ. 297/Α'/23.12.2003) (Μισθολογι- 
κές ρυθμίσεις λειτουργών και υπαλλήλων του Δημοσίου, 
Ν.Π.Δ.Δ και Ο.Τ.Α μονίμων στελεχών των Ενόπλων Δυ¬ 
νάμεων και αντιστοίχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες συναφείς 
διατάξεις» καθώς και την ερμηνευτική εγκύκλιο αυτού. 

2. Την υπ’ αριθμ. 5439/85/14.5.1985 κοινή υπουργική 
απόφαση Οικονομικών και Έρευνας και Τεχνολογίας 
"Σύσταση Ειδικών Λογαριασμών στο ΥΠΕΤ και στους 
εποπτευόμενους από αυτό φορείς για την αξιοποίη¬ 
ση των κονδυλίων της έρευνας» όπως τροποποιήθη- 

κε και συμπληρώθηκε με τις υπ’ αριθμ. 5056/20.5.1987, 
7401/11.5.1988, 570/19.1.1994, και 12739/9.10.2000 όμοιες 
αποφάσεις 

3. Την απόφαση της Επιτροπής της Ευρωπαϊκής Ένω¬ 
σης Ο (2001) 550/14.3.2001 με κωδικό 2000/ΘΒ/16/1/ΡΟ/016 
για την έγκριση του Επιχειρησιακού Προγράμματος 
«Ανταγωνιστικότητα» (ΕΠΑΝ). 

4. Την υπ’ αριθμ. πρ. 3405/22.7.2002 (Φ.Ε.Κ. 760/ 
Β712.6.2003) απόφαση του Υπουργού Ανάπτυξης «Με¬ 
ταβίβαση στη ΓΓΕΤ της αρμοδιότητας ανάθεσης ενερ¬ 
γειών Τεχνικής Βοήθειας». 

5. Την υπ’ αριθμ. 9713/21.7.2003 απόφαση Εκτέλεσης Τε¬ 
χνικής Βοήθειας, όπως τροποποιήθηκε με τις υπ’ αριθμ. 
14640/7.11.2003,8830/16.7.2004,9597/3.8.2004,11305/2.8.2005, 
9703/15.5.2006 και 13742/5.7.2006 τροποποιήσεις της. 

6. Την υπ’ αριθμ. 9761/22.7.2004 περί ορισμού υπολόγου 
για τη διαχείριση της Τεχνικής Βοήθειας. 

7. Την υπ’ αριθμ. 875 (ΔΚΗ/Α)84/22.1.2007 (Φ.Ε.Κ. 67/ 
25.1.2007) απόφαση του Υπουργού Ανάπτυξης με θέμα 
«Μεταβίβαση στο Γενικό Γραμματέα Έρευνας και Τεχνο¬ 
λογίας, στο Γενικό Διευθυντή, στους Προϊσταμένους Διευ¬ 
θύνσεων και Τ μημάτων της Γ ενικής Γ ραμματείαςΈρευνας 
και Τεχνολογίας (ΓΓΕΤ) του Υπουργείου Ανάπτυξης του 
δικαιώματος να υπογράφουν “Με εντολή Υπουργού”» 

8. Την Συλλογική απόφαση έργου ΣΑΕ013, Κ.Α 
2003ΣΑΕ01330010 «Δαπάνες Τεχνικής Στήριξής της ΓΓΕΤ 
για την υποστήριξη της υλοποίησης του ΕΠΑΝ» του ΠΔΕ 
της ΓΓΕΤ/ΥΠΑΝ. 

9. Την ανάγκη σύστασης και συγκρότησης Επιτροπής 
για τη συμβολή της ΓΓΕΤ στη διοργάνωση της ελληνικής 
συμμετοχής στην παγκόσμια έκθεση ΕΧΡΟ 2008 - ΣΑ¬ 
ΡΑΓΟΣΑ με θέμα «ΝΕΡΟ ΚΑΙ ΒΙΩΣΙΜΗ ΑΝΑΠΤΥΞΗ». 

10. Το γεγονός ότι από την παρούσα προκαλείται δα¬ 
πάνη σε βάρος του κρατικού προϋπολογισμού το ύψος 
της οποία θα καθοριστεί με Υπουργική απόφαση και 
θα βαρύνει τις σχετικές πιστώσεις της ΣΑΕ 013/3 Κ.Α. 
2003ΣΕ01330010 του ΠΔΕ της ΓΓΕΤ., αποφασίζουμε: 

Συστήνουμε Οργανωτική Επιτροπή για τη συμβολή της 
ΓΓΕΤ στη διοργάνωση της ελληνικής συμμετοχής στην 
παγκόσμια έκθεση ΕΧΡΟ 2008 - ΣΑΡΑΓΟΣΑ με θέμα 
«ΝΕΡΟ ΚΑΙ ΒΙΩΣΙΜΗ ΑΝΑΠΤΥΞΗ» (14.6.2008 έως 14.9.2008), 
αποτελούμενή από πέντε (5) μέλη, τα οποία ορίζονται με 
απόφαση του Γενικού ΓραμματέαΈρευνας και Τεχνολο¬ 
γίας, προερχόμενα από τους υπό οιοδήποτε καθεστώς 
απασχόλησης υπηρετούντες στη Γ.Γ.Ε.Τ., εμπειρογνώμο¬ 
νες από το διδακτικό προσωπικό των Α.Ε.Ι., Τ.Ε.Ι. καθώς 
και ερευνητές ερευνητικών κέντρων και ινστιτούτων. 

2. Ο συντονισμός της επιτροπής, ανατίθεται σε άτο¬ 
μο που υπηρετεί στη ΓΓΕΤ με οποιοδήποτε καθεστώς 
απασχόλησης. 

3. Έργο της επιτροπής είναι ο συντονισμός των ενερ¬ 
γειών για τη συμβολή της ΓΓΕΤ στη διοργάνωση της 
ελληνικής συμμετοχής στην παγκόσμια έκθεση ΕΧΡΟ 
2008 - ΣΑΡΑΓΟΣΑ με θέμα «ΝΕΡΟ ΚΑΙ ΒΙΩΣΙΜΗ ΑΝΑ¬ 
ΠΤΥΞΗ». Πιο συγκεκριμένα αναλαμβάνει: 

• Το σχεδίασμά όλων των απαραίτητων ενεργειών για 
την παρουσίαση καινοτομικών προϊόντων και υπηρεσιών 
από τους εποπτευόμενους από την ΓΓΕΤ Ε&Τ φορείς, 
στο χώρο του ελληνικού περιπτέρου στην παγκόσμια 
έκθεση ΕΧΡΟ 2008 - ΣΑΡΑΓΟΣΑ με θέμα «ΝΕΡΟ ΚΑΙ 
ΒΙΩΣΙΜΗ ΑΝΑΠΤΥΞΗ», καθώς και την αποτελεσματική 
διοργάνωση παραλλήλων εκδηλώσεων κατά την διάρ¬ 
κεια της «Ημέρας της Ελλάδας». 


• Την κατάρτιση χρονοδιαγράμματος εργασιών και τη 
συστηματική παρακολούθηση του έργου για την εμπρό¬ 
θεσμη υλοποίησή του. 

• Την εκπροσώπηση της ΓΓΕΤ σε όλες τις συναντή¬ 
σεις εργασίας του Ελληνικού Οργανισμού Εξωτερικού 
Εμπορίου (διοργανωτής της Ελληνικής συμμετοχής στην 
έκθεση ΕΧΡΟ 2008). 

• Την αντιμετώπιση τυχόν προβλημάτων πριν και κατά 
τη διάρκεια λειτουργίας της Έκθεσης. 

4. Η διάρκεια λειτουργίας της Επιτροπής θα είναι 
δύο (2) μήνες κατά το 2007 και στο διάστημα αυτό θα 
πραγματοποιηθούν έως δεκαπέντε (15) συνεδριάσεις και 
τρεις (3) μήνες κατά το 2008 και στο διάστημα αυτό θα 
πραγματοποιηθούν έως δεκαπέντέ (15) συνεδριάσεις. 

5. Οι αμοιβές των μελών της επιτροπής και του συντο¬ 
νιστή θα βαρύνουν τις πιστώσεις του έργου ΣΑΕ 013/3, 
Κ.Α. 2003ΣΕ01330010 του Π.Δ.Ε. της ΓΓΕΤ/Υπ. Ανάπτυ¬ 
ξης. Τα απαιτούμενα δικαιολογητικά πληρωμής είναι τα 
προβλεπόμενα από τις διατάξεις του π.δ. 4/2002 και την 
εγκύκλιο του ν. 3205/2003 (Φ.Ε.Κ. 297/Α72003), 

6. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 24 Οκτωβρίου 2007 
Με εντολή Υπουργού 

Ο Γ ενικός Γ ραμματέας Έρευνας και Τ εχνολογίας 
ΙΩΑΝΝΗΣ Α. ΤΣΟΥΚΑΛΑΣ 

-♦- 

Αριθμ. Φ.8000Ο/οικ.27342/2656 (3) 

Κανονισμός λειτουργίας της Επιτροπής Επενδυτικής 
Πολιτικής των Φορέων Κοινωνικής Ασφάλισης. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπ’ όψη: 

Το υπ’ αριθμ. 20 του ν. 3586/07 (Α' 151) «Θεσμικό πλαί¬ 
σιο επενδύσεων και αξιοποίησης της περιουσίας Φο¬ 
ρέων Κοινωνικής Ασφάλισης». 

Το άρθρο 38 του ν. 2676/1999 (Α' 1) «Οργανωτική και 
λειτουργική αναδιάρθρωση των φορέων κοινωνικής 
ασφάλισης και άλλες διατάξεις». 

Τα άρθρα 13,14 και 15 του ν. 2690/1999 (Α' 45) «Κώδικας 
Διοικητικής Διαδικασίας και άλλες διατάξεις». 

Το άρθρο 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του πδ 63/2005 (Φ.Ε.Κ. 89/Α'/05) 
και το γεγονός ότι η προκαλούμενη από την απόφαση 
αυτή δαπάνη βαρύνει τον προϋπολογισμό της Γ ενικής 
Γραμματείας Κοινωνικών Ασφαλίσεων του Υπουργείου 
Απασχόλησης και Κοινωνικής Προστασίας, αποφασί¬ 
ζουμε: 

Άρθρο 1 

Συγκρότηση της Επιτροπής 

1. Στη Γενική Γραμματεία Κοινωνικών Ασφαλίσεων συ¬ 
γκροτείται, σύμφωνα με το άρθρο 20 του ν. 3586/2007, 
Επιτροπή Επενδυτικής Πολιτικής των ΦΚΑ, η οποία 
αποτελεί γνωμοδοτικό και συμβουλευτικό όργανο του 
Υπουργού Απασχόλησης και Κοινωνικής Προστασίας. 

Η Επιτροπή απαρτίζεται από έντεκα (11) μέλη με τους 
αντίστοιχους αναπληρωτές τους. 

2. Στην Επιτροπή μετέχουν οι εξής: 

α. Ο Γενικός Γραμματέας της Γενικής Γραμματείας 
Κοινωνικών Ασφαλίσεων του Υπουργείου Απασχόλησης 
και Κοινωνικής Προστασίας, ως Πρόεδρος. 

β.Ένας (1) εκπρόσωπος της Γενικής Γραμματείας Κοι¬ 
νωνικών Ασφαλίσεων του Υπουργείου Απασχόλησης και 
Κοινωνικής Προστασίας, ως μέλος. 

γ.'Ενας (1) εκπρόσωπος του Υπουργείου Οικονομίας 
και Οικονομικών, ως μέλος. 

δ. Ένας (1) εκπρόσωπος της Τράπεζας της Ελλάδος, 
ως μέλος. 

ε.Ένας (1) εκπρόσωπος της Επιτροπής Κεφαλαιαγο¬ 
ράς, ως μέλος. 

στ.Ένας (1) εκπρόσωπος τηςΈνωσης Θεσμικών Επεν¬ 
δυτών (Ε.Θ.Ε.), ως μέλος. Στις περιπτώσεις που συζητού- 
νται θέματα ακινήτων, συμμετέχει ένας (1) εκπρόσωπος 
της Κ.Ε.Δ. αντί του εκπροσώπου της Ε.Θ.Ε. 
ζ/Ενας (1) εκπρόσωπος των Φ.Κ.Α., ως μέλος, 
η. Δύο (2) εκπρόσωποι της Γ.Σ.Ε.Ε., ως μέλη. 

Θ.Ένας (1) εκπρόσωπος του Σ.Ε.Β., ως μέλος. 
ι.Ένας (1) εκπρόσωπος του Χ.Α., ως μέλος. 

3. Τα μέλη της Επιτροπής είναι ανώτερα στελέχη των 
φορέων από τους οποίους προτείνονται, με γνώσεις 
και εμπειρία σε θέματα διαχείρισης επενδύσεων και 
αξιοποίησης της περιουσίας των Φ.Κ.Α. 

4. Τα μέλη και οι αναπληρωτές της Επιτροπής ορίζο¬ 
νται ύστερα από προτάσεις των Φορέων, που υποβάλ¬ 
λονται εντός προθεσμίας είκοσι (20) ημερών, αφότου 
ζητηθεί εγγράφως η υπόδειξη των μελών. 

5. Σε περίπτωση μη έγκαιρης υποβολής των προτάσε¬ 
ων από τους Φορείς για υπόδειξη μελών, η συγκρότηση 
της Επιτροπής θεωρείται νόμιμη εφόσον ο Υπουργός 
Απασχόλησης και Κοινωνικής Προστασίας προβαίνει 
στο διορισμό αυτών κατ’ επιλογή του. 

6. Η θητεία των μελών της Επιτροπής διαρκεί τρία 
(3) χρόνια. 

7. Εάν τακτικό ή αναπληρωματικό μέλος απουσιάσει 
πάνω από τρεις (3) συνεχόμενες συνεδριάσεις χωρίς 
σοβαρό λόγο, ο οποίος κρίνεται από την Επιτροπή, μπο¬ 
ρεί να κηρυχθεί έκπτωτο με απόφαση του Υπουργού 
Απασχόλησης και Κοινωνικής Προστασίας, μετά από 
πρόταση της Επιτροπής. 

Αρθρο 2 

Αρμοδιότητες της Επιτροπής 

1. Η Επιτροπή εισηγείται σύμφωνα με τις διατάξεις 
της παρ.2 του άρθρου 20 του ν. 3586/2007 επί θεμάτων 
εφαρμογής της κείμενης νομοθεσίας και των εκδιδόμενων 
κανονιστικών πράξεων για επενδύσεις και αξιοποίηση της 
κινητής και ακίνητης περιουσίας των ΦΚΑ, τον εκσυγχρο¬ 
νισμό αυτής, καθώς και λήψης μέτρων και θέσπισης κανό¬ 
νων για την τροποποίηση, συμπλήρωση της νομοθεσίας. 
Ειδικότερα εισηγείται επί θεμάτων που αφορούν: 

α) Τον καθορισμό του πλαισίου κανόνων επενδυτικής 
συμπεριφοράς και δεοντολογίας, καθώς και των κανό¬ 
νων διαχείρισης των κινδύνων που διατρέχουν οι Φ.Κ.Α., 
με κοινά αποδεκτούς τρόπους αναγνώρισης, μέτρησης 
και παρακολούθησης των κινδύνων που αναλαμβάνονται 
με τις επενδύσεις των Φ.Κ.Α.. 

β) Την υιοθέτηση ενιαίας μεθοδολογίας μέτρησης των 
αποδόσεων και των κινδύνων, σε συνδυασμό με την 
επιλογή κατάλληλων δεικτών αναφοράς (όθηοΙιπιαιΊο), 
ώστε να καθίσταται δυνατή και άμεσα συγκρίσιμη η 
αξιολόγηση της απόδοσης των χαρτοφυλακίων. 


γ) Το πλαίσιο της διαχείρισης της ακίνητης περιου¬ 
σίας των Φ.Κ.Α.. 

δ) Τον καθορισμό πλαισίου για τη διαχείριση του συ¬ 
νολικού κινδύνου χαρτοφυλακίων (ιϊε1< πιαπαςβπιαηΐ), 
λαμβάνοντας υπόψη τις διεθνείς επιστημονικές παρα¬ 
δοχές. 

ε) Την αξιολόγηση νέων επενδυτικών προϊόντων. 

στ) Την επίλυση τυχόν αναφυόμενων αμφισβητήσεων 
ως προς την εφαρμογή των διατάξεων της νομοθεσίας 
περί επενδύσεων των Φ.Κ.Α. 

2. Επίσης, η Επιτροπή εισηγείται, σύμφωνα με τα άρ¬ 
θρα 4 παρ. 11,13 παρ. 2,17 παρ. 2,18 παρ. 7 και 19 παρ. 
5 του ν. 3586/2007, επί των κάτωθι θεμάτων: 

α) Για την έκδοση Κοινών Υπουργικών Αποφάσεων, με 
την οποία να καθορίζονται και άλλα επενδυτικά προ¬ 
ϊόντα αποδεκτού κινδύνου, στα οποία επιτρέπεται να 
επενδύουν οι Φ.Κ.Α. 

β) Γ ια τη χορήγηση της έγκρισης του Υπουργού για 
τη σύσταση ΑΕΔΑΚ από τους Φ.Κ.Α. 

γ) Για την έκδοση Υπουργικών Αποφάσεων για την 
εξειδίκευση του πλαισίου γενικών αρχών διαχείρισης, 
τη θέσπιση κανόνων επενδυτικής συμπεριφοράς, δε¬ 
οντολογίας και διασποράς για επενδύσεις και αξιο¬ 
ποίηση εν γένει της κινητής και ακίνητης περιουσίας 
των Φ.Κ.Α. 

δ) Για την έκδοση των Υπουργικών Αποφάσεων για 
τον καθορισμό κάθε αναγκαίας λεπτομέρειας σχετικά 
με την πρόσληψη συμβούλων επενδύσεων και διαχει¬ 
ριστών περιουσιακών στοιχείων. 

Η Επιτροπή επιλαμβάνεται όλων των ανωτέρω, μετά 
από σχετική παραπομπή των θεμάτων από τη Διεύθυν¬ 
ση Οικονομικού της Γενικής Γραμματείας Κοινωνικών 
Ασφαλίσεων. 

Αμέσως μετά την αποστολή των προσκλήσεων, κα¬ 
τατίθεται ο φάκελος των προς συζήτηση θεμάτων μαζί 
με όλα τα σχετικά έγγραφα, στους Γραμματείς της 
Επιτροπής. 

Αρθρο 3 

Σύνθεση - Συνεδριάσεις - Λειτουργία 

1. Η Επιτροπή συγκαλείται μετά από πρόσκληση του 
Προέδρου της, τακτά μεν τέσσερις (4) φορές το μήνα, 
έκτακτα δε κάθε φορά που, κατά την κρίση του Προ¬ 
έδρου, παρίσταται ανάγκη για αυτό, για τη λήψη απο¬ 
φάσεων επί θεμάτων που ανάγονται στις αρμοδιότητές 
της. 

2. Η Επιτροπή συνεδριάζει στα γραφεία της Γ.Γ.Κ.Α. 
του Υπουργείου Απασχόλησης και Κοινωνικής Προστα¬ 
σίας, που εδρεύει στην Αθήνα. 

3. Ο Πρόεδρος της Επιτροπής κηρύσσει την έναρξη και 
τη λήξη των συνεδριάσεων, διευθύνει τις εργασίες και 
φροντίζει για την εύρυθμη λειτουργία της Επιτροπής. 

4. Ο Πρόεδρος καθορίζει την ημέρα, την ώρα και τον 
τόπο των συνεδριάσεων, και καλεί με την πρόσκληση τα 
τακτικά και τα αναπληρωματικά μέλη της Επιτροπής. 

Μαζί με την ημερησία διάταξη αποστέλλονται προς 
τα μέλη εγγράφως εισηγήσεις για τα προς συζήτηση 
θέματα. 

Σε περίπτωση που κάποιο μέλος κωλύεται να παρα- 
στεί, υποχρεούται να ειδοποιήσει άμεσα τους Γραμμα- 
τείς της Επιτροπής. 




30338 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5.0 Πρόεδρος δύναται μέχρι το τέλος της συνεδρίασης 
να αποσύρει οποιοδήποτε θέμα ημερήσιας διάταξης, εφό¬ 
σον μέχρι τη στιγμή εκείνη δεν έχει ληφθεί απόφαση. 

6. Η ημερησία διάταξη καταρτίζεται από τον Πρόε¬ 
δρο, ο οποίος ορίζει και τα προς συζήτηση θέματα. Η 
ημερήσια διάταξη μπορεί να καταρτίζεται και από τον 
αναπληρωτή Πρόεδρο, εφόσον υπάρχει ειδική έγγραφη 
εντολή του Προέδρου προς τούτο. 

7. Η ημερησία διάταξη μαζί με την πρόσκληση σε συ¬ 
νεδρίαση, αποστέλλεται, με απόδειξη, στα τακτικά και 
αναπληρωματικά μέλη τουλάχιστον 3 ημέρες πριν από 
τη συνεδρίαση. Η προθεσμία αυτή μπορεί, σε περίπτωση 
κατεπείγοντος, να συντμηθεί μέχρι είκοσι τέσσερις (24) 
ώρες, όμως τότε πρέπει να βεβαιώνονται οι λόγοι που 
κατέστησαν τη σύντμηση αναγκαία. 

8. Η Επιτροπή συνεδριάζει έγκυρα παρουσία του Προ¬ 
έδρου όταν στη σύνθεσή της μετέχουν, ως τακτικά ή 
αναπληρωματικά μέλη, περισσότερα από τα μισά των 
διορισμένων τακτικών μελών (απαρτία). Δύναται επίσης 
να συνεδριάσει παρουσία του νομίμου αναπληρωτή του 
Προέδρου, εφόσον ο Πρόεδρος δώσει ειδική προς τού¬ 
το έγγραφη εντολή για τη σύγκληση της Επιτροπής, 
στην οποία αναφέρονται περιοριστικά τα θέματα της 
ημερήσιας διάταξης. 

9. Η απαρτία πρέπει να υπάρχει σε όλη τη διάρκεια 
της συνεδρίασης. 

Αν παρέλθει μισή ώρα από την καθορισθείσα για την 
έναρξη των συνεδριάσεων ώρα χωρίς να έχει επιτευχθεί 
απαρτία, ο Πρόεδρος ή ο αναπληρωτής του κηρύσσει 
τη συνεδρίαση ματαιωθείσα. 

10. Αφού διαπιστωθεί από τον Πρόεδρο απαρτία των 
μελών της Επιτροπής, ο Γραμματέας διαβάζει τα Πρα¬ 
κτικά της προηγούμενης συνεδρίασης τα οποία επικυ¬ 
ρώνονται υπογραφόμενα από τον Πρόεδρο, τα μέλη και 
τον γραμματέα. Η υπογραφή του Προέδρου αρκεί για 
τη νόμιμη υπόσταση κάθε πράξης της Επιτροπής. Σε 
επείγουσες περιπτώσεις μπορεί η Επιτροπή κατά την 
ίδια συνεδρίαση να επικυρώσει τα Πρακτικά αυτής ή να 
εξουσιοδοτήσει για την επικύρωσή τους τον Πρόεδρο. 

Εάν κατά την επικύρωση προβληθεί οποιαδήποτε 
αντίρρηση μέλους, ο Πρόεδρος ενεργεί εξακρίβωση 
και γίνονται οι τυχόν θεωρηθείσες και επιβεβλημένες 
διορθώσεις. 

11. Ο Πρόεδρος εισηγείται τα θέματα της ημερήσιας 
διάταξης στην Επιτροπή αφού έχει προηγηθεί ο έλεγ¬ 
χος, η επεξεργασία, και η ανάλυση των στοιχείων από 
τη Δ/νση Οικονομικού. Ο Πρόεδρος δύναται να καλεί σε 
συνεδριάσεις οποιονδήποτε υπάλληλο των αρμοδίων 
υπηρεσιών προς παροχή πληροφοριών σε σχέση με 
συζητούμενα θέματα, ο οποίος αποχωρεί πριν από την 
έναρξη της συζήτησης. 

Αρθρο 4 

Αποφάσεις της Επιτροπής 

1. Για την έγκυρη λήψη απόφασης απαιτείται απόλυτη 
πλειοψηφία των παρόντων μελών. 

2. Το μέλος που απέχει από την ψηφοφορία ή δίδει 
λευκή ψήφο θεωρείται απόν. 

3. Οι ψηφοφορίες στην Επιτροπή είναι φανερές εκτός 
εάν ορίζεται διαφορετικά από το νόμο. 

4. Σε περίπτωση ισοψηφίας, λαμβάνεται η απόφαση 
υπέρ της οποίας ψήφισε ο Πρόεδρος της Επιτροπής ή 
ο αναπληρωτής του. 


5. Για τις συνεδριάσεις της Επιτροπής συντάσσεται 
Πρακτικό στο οποίο μνημονεύονται, τα ονόματα και 
η ιδιότητα των παρισταμένων μελών, ο τόπος και ο 
χρόνος συνεδρίασης, τα θέματα που συζητήθηκαν με 
συνοπτική αλλά περιεκτική αναφορά στο περιεχόμενό 
τους, η μορφή και το αποτέλεσμα της ψηφοφορίας, και 
οι αποφάσεις που λήφθηκαν. 

6. Στο Πρακτικό καταχωρούνται οι γνώμες των μελών 
που μειοψηφήσαν και τα ονόματα αυτών. 

7. Αν πρόκειται για συνεδρίαση της Επιτροπής προς 
διατύπωση απλής γνώμης, στο οικείο Πρακτικό κατα- 
χωρούνται υποχρεωτικά όλες οι επιμέρους γνώμες που 
διατυπώθηκαν και τέθηκαν σε ψηφοφορία. 

8. Τα Πρακτικά των συνεδριάσεων τηρούνται από τον 
Γραμματέα και καταχωρούνται σε αυτά οι συζητήσεις, 
οι γνώμες καθώς και οι λαμβανόμενες αποφάσεις, οι 
οποίες αριθμούνται κατ’ έτος και σειρά λήψης αυτών. 

Άρθρο 5 

Γραμματεία Επιτροπής 

1. Το έργο και η λειτουργία της Επιτροπής υποστηρί¬ 
ζεται, σύμφωνα με τη διάταξη του άρθρου 20, παρ.4 του 
ν. 3586/2007, από γραμματεία στην οποία συμμετέχουν 
δυο (2) μόνιμοι υπάλληλοι της Δ/νσης Οικονομικού της 
Γ ενικής Γ ραμματείας Κοινωνικών Ασφαλίσεων. 

2. Οι υπάλληλοι της γραμματείας επιλαμβάνονται 
της ταξινόμησης των θεμάτων που σχετίζονται με τις 
επενδύσεις. Επίσης, είναι υπεύθυνοι για τη διεκπεραί¬ 
ωση της αλληλογραφίας της Επιτροπής, καθώς και την 
κοινοποίηση των αποφάσεών της. 

3. Οι γραμματείς συντάσσουν και κοινοποιούν, με 
εντολή του Προέδρου ή του αναπληρωτή του, τις προ¬ 
σκλήσεις με τα θέματα της ημερήσιας διάταξης στα 
μέλη της, τηρούν το Βιβλίο Πρακτικών των συνεδριά¬ 
σεων της Επιτροπής, καθώς και το βιβλίο παρουσίας 
των μελών αυτής. 

4. Μετά την επικύρωση των Πρακτικών, επιμελούνται 
της αρμόδιας κοινοποίησης των αποφάσεων της Επι¬ 
τροπής για την εκτέλεση αυτών. 

Άρθρο 6 

Αμοιβή μελών της Επιτροπής 

Η αποζημίωση του Προέδρου, των μελών και των 
γραμματέων της Επιτροπής, καθορίζεται με Κοινή 
απόφαση των Υπουργών Οικονομίας και Οικονομικών 
και Απασχόλησης και Κοινωνικής Προστασίας και θα 
βαρύνει τον Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 17757 (4) 

Έγκριση Ειδικού Κανονισμού Λειτουργίας της ζώνης 
αγκυροβολιού τουριστικών σκαφών στον όρμο Αγί¬ 
ας Ευφημίας Ν.Κεφαλληνίας. 

Ο ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (Φ.Ε.Κ Α' 187) «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού». 

2. Τις διατάξεις του Κεφ. Γ' του ν. 2160/1993 και ειδι¬ 
κότερα το άρθ. 31α περί Κανονισμών Λειτουργίας Του¬ 
ριστικών Λιμένων το οποίο προστέθηκε με τις διατάξεις 
της παρ.3 του άρθ.38 του ν. 3105/2003. 

3. Την υπ’ αριθμ. Τ/9803/5.9.2003 Κοινή Υπουργική από¬ 
φαση περί Γενικού Κανονισμού Λειτουργίας Τουριστικών 
Λιμένων. 

4. Τις διατάξεις του π.δ. 149/19.8.2005 (Φ.Ε.Κ Α' 211) περί 
Οργανισμού του Υπουργείου Τουριστικής Ανάπτυξης. 

5. Τις διατάξεις του π.δ. 206/2007 (Φ.Ε.Κ. Α' 232) «Διο¬ 
ρισμός Υπουργών και Υφυπουργών». 

6. Την υπ’ αριθμ. 2864/3.3.2006 (Φ.Ε.Κ. Γ' 65 και Γ' 79) 
Κοινή απόφαση του Πρωθυπουργού και Υπουργού Του¬ 
ριστικής Ανάπτυξης περί διορισμού Γ ενικού Γ ραμματέα 
του Υπουργείου Τουριστικής Ανάπτυξης. 

7. Την υπ’ αριθμ. 10165/29.11.2004 Υπουργική από¬ 
φαση περί συγκρότησης της Επιτροπής Τουριστικών 
Λιμένων,όπως τροποποιήθηκε και ισχύει. 

8. Την υπ’ αριθμ. Τ/2010/28.4.1998 Υπουργική απόφαση 
περί χωροθέτησης της ζώνης αγκυροβολιού τουριστικών 
σκαφών στον όρμο Αγίας Ευφημίας Ν. Κεφαλληνίας. 

9. Την υπ’ αριθμ. 9823/18.11.2004 (Φ.Ε.Κ. Β' 1323) Υπουρ¬ 
γική απόφαση περί παραχώρησης της χρήσης και εκμε¬ 
τάλλευσης της ζώνης αγκυροβολιού τουριστικών σκα¬ 
φών στον όρμο Αγίας Ευφημίας Ν. Κεφαλληνίας. 

10. Το υποβληθέν από τον Δήμο Πυλαρέων, σχέδιο του 
Ειδικού Κανονισμού Λειτουργίας της ζώνης αγκυροβο¬ 
λιού τουριστικών σκαφών στον όρμο Αγίας Ευφημίας 
Ν.Κεφαλληνίας. 

11. Το υπ’ αριθμ. 202/3.8.2007 Πρακτικό της Επιτροπής 
Τουριστικών Λιμένων. 

12. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού. 

Άρθρο 1 

Πεδίο Εφαρμογής 

1. Ο παρών Ειδικός Κανονισμός εφαρμόζεται στη χερ¬ 
σαία και θαλάσσια ζώνη του αγκυροβολιού τουριστι¬ 
κών σκαφών Αγ. Ευφημίας Κεφαλληνίας, όπως αυτή 
καθορίστηκε με την υπ’ αριθμ. Τ/2010/28.4.1998 (Φ.Ε.Κ. 
440/8.5.1998) Υπουργική απόφαση χωροθέτησης. 

Το εμβαδόν της χερσαίας ζώνης του αγκυροβολιού 
είναι 2400τ.μ. και της θαλάσσιας ζώνης 8120 τ.μ. Η δυ¬ 
ναμικότητα του αγκυροβολιού ανέρχεται σε 53 θέσεις 
ελλιμενισμού. 

2. Οι καθοιονδήποτε τρόπο συναλλασσόμενοι ή κυ- 
κλοφορούντες στη ζώνη του αγκυροβολιού τουριστικών 
σκαφών οφείλουν να ακολουθούν τις οδηγίες και τις 
υποδείξεις του προσωπικού του φορέα διαχείρισης (Δή¬ 
μος Πυλαρέων) και να συμμορφώνονται με τις οδηγίες 
και τις εντολές των αρμοδίων οργάνων. 

Αρθρο 2 

Παρεχόμενες Υπηρεσίες - Εξυπηρετήσεις 

Στο αγκυροβόλιο τουριστικών σκαφών της Αγ. Ευφη¬ 
μίας Κεφαλληνίας, παρέχονται οι ακόλουθες υπηρεσίες 
και εξυπηρετήσεις: 

•Ύδρευση 

• Ηλεκτροδότηση 

• Κοινόχρηστο τηλέφωνο 

• Πυρασφάλεια 


• Συλλογή αποβλήτων (λυμάτων - πετρελαιοειδών) 

• Κοινόχρηστοι χώροι υγιεινής (\Λ/.0.) 

• Παροχή χώρου για τον εφοδιασμό καυσίμων των 
σκαφών. 

Άρθρο 3 

Φορέας διαχείρησης - Διοίκηση- 

Οργάνωση και Στελέχωση Υπηρεσιών 

1. Φορέας διαχείρισης του αγκυροβολιού τουριστι¬ 
κών σκαφών Αγ. Ευφημίας Κεφαλληνίας είναι ο Δήμος 
Πυλαρέων. 

2. Η οργάνωση των υπηρεσιών του αγκυροβολιού του¬ 
ριστικών σκαφών Αγ. Ευφημίας είναι η εξής: 

Α) ΓΕΝΙΚΗ ΔΙΕΥΘΥΝΣΗ 

Β) ΥΠΗΡΕΣΙΑ ΟΙΚΟΝΟΜΙΚΗΣ ΕΚΜΕΤΑΛΛΕΥΣΗΣ 

Γ) ΥΠΗΡΕΣΙΑ ΠΑΡΟΧΗΣ ΕΞΥΠΗΡΕΤΗΣΕΩΝ 

Δ) ΥΠΗΡΕΣΙΑ ΚΑΘΑΡΙΟΤΗΤΑΣ 

Ε) ΥΠΗΡΕΣΙΑ ΤΕΧΝΙΚΗΣ ΥΠΟΣΤΗΡΙΞΗΣ ΚΑΙ ΣΥΝΤΗ¬ 
ΡΗΣΗΣ 

3. ΓΕΝΙΚΗ ΔΙΕΥΘΥΝΣΗ: 

Α) Εκπροσωπεί το φορέα διαχείρισης του αγκυροβο¬ 
λιού τουριστικών σκαφών Αγ. Ευφημίας Κεφαλληνίας. 

Β) Έχει την ευθύνη για την εφαρμογή του Γ ενικού 
Κανονισμού Λειτουργίας Τουριστικών Λιμένων και του 
παρόντος Ειδικού Κανονισμού. 

Γ)Έχει τη γενική ευθύνη για την εύρυθμη λειτουργία 
του αγκυροβολιού τουριστικών Σκαφών Αγ. Ευφημίας 
Κεφαλληνίας και για την παροχή των πόσης φύσεως υπη¬ 
ρεσιών και εξυπηρετήσεων του προηγούμενου άρθρου. 

Δ) Προΐσταται των υπηρεσιών οικονομικής εκμετάλ¬ 
λευσης, παροχής εξυπηρετήσεων, καθαριότητας, τεχνι¬ 
κής υποστήριξης και συντήρησης και έχει την ευθύνη 
για κάθε σχετική ενέργεια ή παράλειψη. 

Ε) Ανακοινώνει στην Λιμενική Αρχή Αργοστολιού κάθε 
παράβαση των διατάξεων των άρθρων 4, 5, 7, και 8 
του Γενικού Κανονισμού Λειτουργίας Τουριστικών Λι¬ 
μένων. 

Στ)'Εχει την ευθύνη κατάρτισης Εγχειριδίου Εσωτερι¬ 
κής Λειτουργίας του αγκυροβολιού τουριστικών σκαφών 
Αγ. Ευφημίας Κεφαλληνίας με οδηγίες προς το προσω¬ 
πικό για την άσκηση των καθηκόντων του. 

4. ΥΠΗΡΕΣΙΑ ΟΙΚΟΝΟΜΙΚΗΣ ΕΚΜΕΤΑΛΛΕΥΣΗΣ: 

Α)'Εχει την ευθύνη για την εν γένει οικονομική δι¬ 
αχείριση του αγκυροβολιού τουριστικών σκαφών Αγ. 
Ευφημίας Κεφαλληνίας όπως την σύνταξη του ετήσιου 
προϋπολογισμού και ισολογισμού, την εκπόνηση με¬ 
λετών βιωσιμότητας, κόστους οφέλους, την είσπραξη 
των μισθωμάτων, την καταβολή του οφειλομένου στο 
Δημόσιο ανταλλάγματος κτλ. 

Β)'Εχει την ευθύνη για την τήρηση του εγκεκριμένου, 
κατά τα προβλεπόμενα στην παρ. 5 του άρθρου 38 του 
ν. 3105/2003 τιμολογίου ελλιμενισμού και των λοιπών 
παρεχομένων προς τα σκάφη υπηρεσιών. 

Γ) Εκδίδει και τηρεί τα νόμιμα και προβλεπόμενα από 
τις ισχύουσες διατάξεις φορολογικά στοιχεία και βιβλία 
για την είσπραξη των ως άνω εγκεκριμένων τελών. 

5. ΥΠΗΡΕΣΙΑ ΠΑΡΟΧΗΣ ΕΞΥΠΗΡΕΤΗΣΕΩΝ: 

Α) Μεριμνά για την παροχή των πόσης φύσεως υπη¬ 
ρεσιών και εξυπηρετήσεων (π.χ. ηλεκτροδότηση, υδρο- 
δότηση, πετρέλευση) όπως αναφέρονται στο άρθρο 2 
του παρόντος Κανονισμού πλην εκείνων που εμπίπτουν 

στην αρμοδιότητα των Υπηρεσιών Οικονομικής Εκμε¬ 
τάλλευσης, Καθαριότητας, Τεχνικής Υποστήριξης και 
Συντήρησης. 

Β) Μεριμνά για την τήρηση των διατάξεων των άρ¬ 
θρων 5, 7 και 8 του γενικού Κανονισμού Λειτουργίας 
Τουριστικών Λιμένων και ενημερώνει άμεσα τη Γενική 
Διεύθυνση του τουριστικού αγκυροβολιού Αγ. Ευφημίας 
για κάθε παράβαση που διαπιστώνει. 

Γ) Καταρτίζει και εισηγείται στην Γενική Διεύθυνση 
πλήρες και εφαρμοσμένο Σχέδιο λήψης μέτρων για την 
πρόληψη και προστασία των εγκαταστάσεων του του¬ 
ριστικού αγκυροβολιού Αγ. Ευφημίας, των ατόμων, των 
σκαφών και των οχημάτων που βρίσκονται στην ζώνη 
του από έκτακτα περιστατικά, όπως έκρηξη, πυρκαγιά, 
ακραία καιρικά φαινόμενα κ.λπ. και μεριμνά για τη γνω¬ 
στοποίηση του στο προσωπικό και τους χρήστες. 

Δ) Μεριμνά για την διευκόλυνση των Ατόμων μειωμέ¬ 
νης Κινητικότητας τόσο στους χώρους υγιεινής όσο και 
στους λοιπούς χώρους του τουριστικού αγκυροβολιού 
Αγ. Ευφημίας. 

Ε) Παρέχει στους χρήστες γενικότερες διευκολύνσεις 
και πληροφορίες, που αφορούν στα περιβαλλοντικά 
και πολιτιστικά δρώμενα και αξιοθέατα της ευρύτερης 
περιοχής, τις μετακινήσεις από και προς το τουριστικό 
αγκυροβόλιο της Αγ. Ευφημίας, κ.λ.π. 

Στ) Μεριμνά για τον ασφαλή είσπλου - έκπλου καθώς και 
την πρόσδεση των σκαφών σε συγκεκριμένη θέση ελλιμε- 
νισμού με εξειδικευμένο άτομο σε βοηθητική λέμβο. 

Ζ) Μεριμνά για την εφαρμογή της Πυροσβεστικής 
Διάταξης. 

6. ΥΠΗΡΕΣΙΑ ΠΑΡΟΧΗΣ ΕΞΥΠΗΡΕΤΗΣΕΩΝ: 

Α) Μεριμνά για την καθημερινή καθαριότητα των χερ¬ 
σαίων χώρων, των πάσης φύσεως εγκαταστάσεων της 
χερσαίας και θαλάσσιας ζώνης του τουριστικού αγκυ¬ 
ροβολιού και φροντίζει για την καλή λειτουργία των 
μέσων και υλικών καθαριότητας. 

Β) Μερινά για την εφαρμογή των διατάξεων του άρ¬ 
θρου 4 του Γενικού Κανονισμού Λειτουργίας Τουριστι¬ 
κών Λιμένων και ενημερώνει τη Γενική Διεύθυνση για 
κάθε παράβαση που διαπιστώνει, υποβάλλοντας σχε¬ 
τικές προτάσεις. 

Γ) Καταρτίζει συμβατό με το Τοπικό Σχέδιο της Λι¬ 
μενικής Αρχής Αργοστολιού «Σχέδιο'Εκτατης Ανάγκης» 
(ΟοηΙίρθηογ ΡΙαη) για την αντιμετώπιση ενδεχόμενων 
περιστατικών ρύπανσης της θάλασσας και των ακτών 

Δ) Καταρτίζει Σχέδιο Παραλαβής και Διαχείρισης πετρε¬ 
λαιοειδών καταλοίπων χρησιμοποιημένων λιπαντελαίων 
και απορριμμάτων, καθώς και επικίνδυνων αποβλήτων. 

Ε) Μεριμνά για την καλή κατάσταση του εξοπλισμού 
πρόληψης και καταπολέμησης της ρύπανσης της θά¬ 
λασσας από πετρελαιοειδή (πλωτά φράγματα, απορ¬ 
ροφητικά υλικά κ.λ.π.) σύμφωνα με τις υποδείξεις της 
Λιμενικής Αρχής Αργοστολιού και διαθέτει κατάλληλο 
πλωτό μέσο για τη χρήση του εξοπλισμού πρόληψης 
και καταπολέμησης ρύπανσης (τοποθέτηση πλωτού 
φράγματος κ.λ.π). 

Στ) Σε κάθε περίπτωση περιστατικού ρύπανσης, ενη¬ 
μερώνει άμεσα και με κάθε πρόσφορο μέσο τη Γ ενική 
Διεύθυνση και την Λιμενική Αρχή Αργοστολιού και εκτε- 
λεί τις οδηγίες / εντολές της Λιμενικής Αρχής Αργο¬ 
στολιού για την αντιμετώπισή του. 


7. ΥΠΗΡΕΣΙΑ ΤΕΧΝΙΚΗΣ ΥΠΟΣΤΗΡΙΞΗΣ ΚΑΙ ΣΥΝΤΗ¬ 
ΡΗΣΗΣ: 

Ασχολείται με κάθε είδους εργασίες επισκευής και 
συντήρησης των λιμενικών και χερσαίων εγκαταστάσε¬ 
ων και του εξοπλισμού του τουριστικού αγκυροβολιού 
Αγ. Ευφημίας καθώς και των σκαφών. 

Οι προαναφερόμενες εργασίες θα γίνονται σε συνερ¬ 
γασία με τη Τεχνική Υπηρεσία του Δήμου Πυλαρέων. 

Άρθρο 4 

Μεγέθη - Κατηγορίες σκαφών 

Ο συνολικός αριθμός των σκαφών που μπορούν να 
ελλιμενισθούν ταυτόχρονα στο τουριστικό αγκυροβόλιο 
της Αγ. Ευφημίας ανέρχεται σε 53. 

Το τουριστικό αγκυροβόλιο της Αγ. Ευφημίας προο¬ 
ρίζεται κατά κύριο λόγο για την εξυπηρέτηση- ελλιμε- 
νισμό σκαφών αναψυχής. 

Αρθρο 5 

Επιτρεπόμενη Ταχύτητα - 
Χώροι Ελλιμενισμού Σκαφών 

1. Η μέγιστη επιτρεπόμενη ταχύτητα εισόδου - εξό¬ 
δου των σκαφών είναι τρία ναυτικά μιλιά την ώρα (3 
πιίΙθδ/Ιι). 

2. Ως χώροι ελλιμενισμού των σκαφών ορίζονται οι 
θέσεις 1 έως 53 της οριζοντιογραφίας (πιαείθΓ ρΐαη) που 
έχει επισυναφθεί στην Υπουργική απόφαση χωροθέτη- 
σης του τουριστικού αγκυροβολιού Αγ. Ευφημίας. 

3. Από την Υπηρεσία παροχής εξυπηρετήσεων υπο¬ 
δεικνύεται η θέση στην οποία θα ελλιμενίζεται το κάθε 
σκάφος που εισέρχεται στο θαλάσσιο χώρο του Του¬ 
ριστικού Αγκυροβολιού. 

Άρθρο 6 

Διάθεση Θέσεων ελλιμενισμού - 
Σύστημα αγκυροβολιάς 

Η διαδικασία και ο τρόπος πρόσδεσης των σκαφών 
(πρυμνοδότηση - πλαγιοδέτηση) θα εκτελείται κατό¬ 
πιν συνεννοήσεως με την Υπηρεσία Εξυπηρέτησης του 
τουριστικού αγκυροβολιού της Αγ. Ευφημίας, θα υπο¬ 
βάλλεται σχετική αίτηση και η έγκρισή της θα γίνεται 
εγγράφως σύμφωνα με το άρθρο 8 του Γ ενικού Κανονι¬ 
σμού Λειτουργίας Τουριστικών Λιμένων. Η αγκυροβολιά 
στο τουριστικό αγκυροβόλιο θα γίνεται σύμφωνα με τα 
οριζόμενα από τους Διεθνείς Ναυτικούς Κανονισμούς. 

Άρθρο 7 

Μέτρα ασφάλειας και προστασίας του περιβάλλοντος 
των σκαφών και των χρηστών του αγκυροβολιού. 

Ο φορέας διαχείρισης του αγκυροβολιού λαμβάνει 
όλα τα αναγκαία μέτρα φύλαξης και προστασίας των 
σκαφών, των εγκαταστάσεων, των ατόμων και των οχη¬ 
μάτων που βρίσκονται στη ζώνη αυτού, από έκτακτα 
περιστατικά όπως έκρηξη, πυρκαγιά, ακραία καιρικά 
φαινόμενα κλπ. 

Ειδικότερα, ο φορέας διαχείρισης του τουριστικού 
λιμένα, λαμβάνει όλα τα προληπτικά και κατασταλτικά 
μέτρα και μέσα πυροπροστασίας που προβλέπονται 
στην υπ’ αριθμ. 10/2002 πυροσβεστική διάταξη όπως 
εκάστοτε ισχύει, καθώς και στις κείμενες διατάξεις, για 
την πρόληψη και αποτροπή πυρκαγιών και ατυχημά¬ 
των και τη διάσωση ατόμων και υλικών αγαθών που 
βρίσκονται και διακινούνται στη χερσαία και θαλάσσια 
ζώνη του. 

Όποιος αντιλαμβάνεται συμβάν, ενέργεια ή κατά¬ 
σταση που είναι ή μπορεί να εξελιχθεί σε κίνδυνο για 
έκρηξη πυρκαγιάς, απειλή για την ασφάλεια ανθρώπων 
ή αιτία καταστροφής σκάφους ή εξοπλισμού, σε οποιο- 
δήποτε χώρο του αγκυροβολιού είναι υποχρεωμένος: 

α. Να ειδοποιήσει άμεσα και με οποιονδήποτε τρόπο 
να την Πυροσβεστική Υπηρεσία. 

β. Να ειδοποιήσει και να αναφέρει αμέσως το γεγονός 
στη Διεύθυνση του αγκυροβολιού. 

γ. Να πάρει κάθε δυνατό μέτρο και να κάνει χρήση 
των πυροσβεστικών μέσων του αγκυροβολιού ή οποι- 
ουδήποτε σκάφους. 

Έχει εκπονηθεί Σχέδιο Παραλαβής και Διαχείρισης 
Αποβλήτων του αγκυροβολιού (\Λ/Α5ΤΕ ΜΑΝΑΘΕΜΕΝΤ 
ΡΕΑΝ). 

Επίσης έχει εγκριθεί Σχέδιο καταπολέμησης της ρύ¬ 
πανσης της θάλασσας από πετρελαιοειδή και άλλες 
επιβλαβείς ουσίες (οοπίιηροηογ ρΐεη). 

Άρθρο 9 

Συντήρηση - Ευταξία του αγκυροβολιού. 

Ο φορέας διαχείρισης του αγκυροβολιού έχει την 
υποχρέωση να μεριμνά για την τακτική και έκτακτη 
συντήρηση αυτού και τον έλεγχο καλής λειτουργίας 
του, να προβαίνει στις απαιτούμενες αντικαταστάσεις 
και επισκευές των εγκαταστάσεών του, του φωτισμού 
και των λοιπών ηλεκτρομηχανικών εγκαταστάσεων και 
να συμμορφώνεται προς τις υποδείξεις των αρμοδίων 


προς τούτο οργάνων, έτσι ώστε το αγκυροβόλιο να 
διατηρείται σε κατάσταση πλήρους και άρτιας λει¬ 
τουργίας. 

Όλες οι εργασίες συντήρησης και επισκευής θα πρέπει 
να εκτελούνται σύμφωνα με τους κανόνες της επιστή¬ 
μης και της τέχνης χωρίς να ενοχλούνται οι χρήστες 
του αγκυροβολιού. 

Θέματα ευταξίας του τουριστικού αγκυροβολιού της 
Αγ. Ευφημίας, οι υποχρεώσεις των χρηστών καθώς και 
η κίνηση των τροχοφόρων ρυθμίζονται από το άρθρο 
5 του Γενικού Κανονισμού Λειτουργίας Τουριστικών Λι¬ 
μένων (Φ.Ε.Κ. 1323Β/16-9-03). 

Άρθρο 10 

Γνωστοποίηση Κανονισμών Λειτουργίας 

Με μέριμνα του φορέα διαχείρισης επιδίδεται στον 
πλοιοκτήτη ή κυβερνήτη ή εκπρόσωπο ή χρήστη κάθε 
σκάφους του οποίου εγκρίνεται ο ελλιμενισμός στο 
Τουριστικό Αγκυροβόλιο Αγ. Ευφημίας αντίγραφο του 
Γενικού κανονισμού Λειτουργίας Τουριστικών Λιμένων 
και του Παρόντος Ειδικού Κανονισμού. Σε περίπτωση που 
το πρόσωπο της επίδοσης είναι αλλοδαπός οι ως άνω 
κανονισμοί επιδίδονται μεταφρασμένοι στην αγγλική. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2007 

Ο ΥΠΟΥΡΓΟΣ 

ΑΡΗΣ ΣΠΗΛΙΩΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορ φή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-τοτη από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-ωιη/ύνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίεχ; 210 4071010 ■ ίηΐβτηβΐ: Η11ρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 < ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 ΑΘΗΝΑ 104 32 * ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐίρ://νννννν·6ί.(]Γ - 8-πΐ3ίΙ: ννοί)ίτΐ35ΐ6Γ.£ί@0(·(ΐτ 












